Nyhtöpossu kahvin ja portterin ystävälle - Vaimomatskuu ruokablogi\nKategoriassa: Liha, Olut Avainsanoilla: kahvi, kassler, mallaspossu, nyhtöpossu, porter\nEdellinen artikkeli: « Gogigui! – sosiaalinen illallinen korealaisittain\nSeuraava artikkeli: Löytö: Portterimämmi »\nOlipa mukava lukea sun lihan valmistuksen jännityksestä. Mulla ja puolisolla vähän sama tilanne juuri nyt elämässämme. Olemme kummatkin pitkän linjan kasvissyöjiä, jotka emme kumpikaan olleet yli kymmeneen vuoteen syöneet ja ikinä emme olleet valmistaneet lihaa. Paitsi nyt. Viimeisen parin vuoden ajan olemme nauttineet liha-aterioista silloin tällöin. Enimmäkseen ravintoloissa ja etenkin matkaillessa. Kotiin on ostettu pari kertaa luomulihaa tai riistaa. Valmistaminen jännittää joka kerta – mitä, jos pilaamme tämän arvokkaan raaka-aineen (sen arvokkuus määrittyy mielestämme nimenomaan sen menetetyn elämän takia). Niinpä olemmekin vain tehneet sellaisia varmoja juttuja, kuten lihapullia jauhelihasta tai paistaneet hyvän naudan sisäfilepihvin mukavan mediumiksi. Muuta emme oikein ole uskaltaneet. Kahvia ja portteria rakastamme kummatkin. Minä olen erityisesti imperial stoutin ystävä. Tämä ohje kuullostaa siis meille kummallekin jumalaisen hvyältä ja sen vuoksi saatammekin uskaltautua kokeilemaan juuri sun tarinan rohkaisemina.\nToki ensi kerran uunin äärellä olen vasta kesällä, mutta uskon, että tämä maistuu oikein hyvin kesähelteelläkin tortillan tai pitan sisällä kylmä olut toisessa kädessä 🙂\nHei Sofia! Kiitos ihanasta palautteesta! Teidän tilanne kuullostaa pitkälti samalta kuin omani ja mun kumppanin, hänelläkin on kasvissyöjähistoria. Mulla itselläni oli takana 14 vuotta kasvissyöntiä kun aloin taas syömään lihaa, joten kyllä se kokkailun aloittelu oli aika kuumottavaa! Pihvejä en ole itseasiassa paistellut vieläkään kuin kymmenisen kertaa, musta on tuntunut jotenkin turvallisemmalta tehdä pitkään matalassa lämmössä haudutettavia patoja ja liharuokia, niinkuin merimiespihviä, karjalanpaistia ja sit just eri tavoin maustettua nyhtöpossua.\nJos te olette mun tavoin kahvin ja portterin ystäviä, niin kantsii kyllä testata tän tapaista haudutuslientä joskus! Tärkeintä tässä on, että lihaa hauduttaa matalassa lämmössä tarpeeksi pitkään ja ettei se liha pääse kuivumaan – kansi pitää olla tiiviisti kiinni ettei neste pääse haihtumaan. Ja voihan tuohon liemeen käyttää myös stouttia 🙂 Ne parhaimmat imperial stoutit tosin jättäisin minäkin sellaisenaan nautittaviksi, ne ne vasta on herkkua <3\n+ onpa ihana blogi sulla! Uppouduin heti lukemaan monta juttua putkeen! Pariisi on ollut aikoinaan munkin kotikaupunki 🙂


Tekstiilituunaus - Raija Pesu, valokuvaaja Pertti Antila, kuvittaja Satu Kontinen, kuvittaja Samu Kontinen - 9789516928664\nRaija Pesu, valokuvaaja Pertti Antila, kuvittaja Satu Kontinen, kuvittaja Samu Kontinen\nPerustiedot kirjasta Tekstiilituunaus:\nJulkaisuvuosi: 2011 • Kustantaja: Avain • Kieli: fin • Sivumäärä: 96 • ISBN: 9789516928664\nKatso alta mistä kirjakaupoista saat ostettua teoksen Tekstiilituunaus edullisimmin. Klikkaamalla linkkejä pääset suoraan kirjakauppojen kyseisen kirjan sivulle. Kannattaa aina muistaa vertailla kirjojen hintoja Superkirja.fi:n avulla. Kokeile myös hakea hakusanalla Raija Pesu, valokuvaaja Pertti Antila, kuvittaja Satu Kontinen, kuvittaja Samu Kontinen kirjailijan muita teoksia.\nLisätietoja kirjasta Tekstiilituunaus - Raija Pesu, valokuvaaja Pertti Antila, kuvittaja Satu Kontinen, kuvittaja Samu Kontinen:\nTähän on listattu joitakin sanoja, termejä ja kirjan aiheita, jotka kuvaavat parhaiten teosta Raija Pesu, valokuvaaja Pertti Antila, kuvittaja Satu Kontinen, kuvittaja Samu Kontinen - Tekstiilituunaus:\nasusteet, kodintekstiilit, käsityöohjeet, käsityöt, laukut, sisustustekstiilit, tekstiilit, tuunaus, vaatteet.


Kirjailija Monika Fagerholm: ”Kolmas rakkaus yllätti” - Kotiliesi.fi\nAlkoholi oli kirjailija Monika Fagerholmin ensirakkaus. Toinen rakkaus, mies, ei kommentoinut juomista. Kolmas rakkaus tuli elämään juomisen päättyessä, mutta siitä Monika ei oikein osaa puhua.\nVuonna 2002 kirjailija Monika Fagerholm heräsi keskellä yötä kesäpaikassaan. Hän oli selvin päin, mutta tunsi olevansa kuplan sisällä eikä päässyt sieltä pois. Hän ajatteli kuolemaa.\nMonika yritti olla kuin kuka tahansa nainen ja alkoi selata naistenlehteä. Järkytyksekseen hän ei pystynyt lukemaan tekstiä eikä katsomaan kuvia. Hän ei nähnyt kunnolla. Paniikki kasvoi.\n”Huomenna saa riittää”, hän sanoi itselleen.\nSillä kerralla Monika oli ryypännyt mökillä päiviä surren äitinsä kuolemaa.\n”Pidin äidin kuolemasta esitelmiä koko lähiympäristölleni. Soittelin yötä myöten ja sanoin: Min mamma är död. Äitini on kuollut.”\nKukaan ei jaksanut surra Monikan kanssa, koska hän oli rasittava. Alkoholisti, jonka tunteet olivat aina turbulenssissa. Hän oli addikti, joka halusi kaikkea koko ajan ja näki vikaa vain muiden käytöksessä, ei koskaan omassaan.\nÄidin kuoltua Monika velloi surussa viikkoja. Hän kuunteli autossa Leonard Cohenia ja kuvitteli, että se, mitä hän tunsi, oli surua. Tosiasiassa hän ei kyennyt tuntemaan mitään. Sen monen vuoden juominen oli tehnyt hänelle.\n”Koko siihenastinen aikuisikäni oli ollut juomista ja juomisen ajattelua. Kun se sitten viimein loppui, olin kuin pikkulapsi, joka ei tuntenut itseään lainkaan.”\n1. Opinnot jäivät yllättäen\nMonika Fagerholm asui lapsuutensa Helsingin Puotilassa. Hänen isänsä oli professori Nils-Erik Fagerholm ja äitinsä kirjastoamanuenssi Kristina Herrgård. Monika oli perheen nuorin lapsi ja kiltti tyttö. Hän kirjoitti päiväkirjoja ja myöhemmin nuortenkirjoja. Muuna aikana hän juoksi lähimetsissä ja tapasi kavereitaan ympäri Itä-Helsinkiä.\nMonika Fagerholm noin kaksivuotiaana kotonaan Puotilassa.\nVanhemmat antoivat ajan tapaan lapsilleen vapaan kasvatuksen. Lapset saivat esimerkiksi leikkiä sekä tyttöjen että poikien leluilla.\n”Sain muodostaa itseni ilman turhia paineita. Olen siitä kiitollinen.”\nVanhemmat arvostivat akateemista uraa, mutta sille tielle ei pakotettu. Monika meni kuitenkin opiskelemaan psykologiaa Helsingin yliopistoon.\nHän oli viittä vaille valmis psykologi jättäessään yllättäen opinnot kesken.\n”Olin silloin todella epävarma itsestäni. En pystynyt näkemään, että olisin voinut valmistua psykologiksi ja että olisin osannut auttaa muita.”\nOpinnot olivat olleet Monikalle myös pettymys. Niiden jälkeen hän ei ole enää uskonut psykologiaan ja sen käsityksiin ihmisyydestä.\n”Opintojen aikana emme koskaan miettineet, millainen on hyvä ihminen. Se häiritsi minua. Kun sitten kerran käsittelimme eräällä kurssilla Dostojevskin ihmiskuvia, maailmani aukeni. Aloin lukea kirjallisuutta.\n2. Älä kirjoita älyllä\nMonika oli pitkään yrittänyt vastustaa lukemista ja kirjoittamista. Hän ei halunnut olla kiinnostunut samoista asioista kuin äitinsä, joka toimi lastenosaston päällikkönä Rikhardinkadun kirjastossa. Monikaa häiritsi myös se, että kirjoittaessa koko maailma pyörii helposti oman navan ympärillä.\nMonika aloitti kuitenkin kirjallisuustieteen opinnot. Yliopistolla kului kymmenen vuotta. Tuona aikana hän vietti aikaa taiteilijoiden kanssa ravintola Kosmoksessa, kirjoitti kirjallisuuslehtiä ja tutustui kirjallisuusjärjestö Nuoren Voiman jäseniin.\nMonika ystävänsä kanssa lomalla Ateenassa 22-vuotiaana.\n”Vietimme tuolloin taiteilijaelämää, jossa juominen oli isossa osassa. Sen ajan ystävistäni osa ei enää ole elossa.”\nMonika teki ystäviensä, muun muassa kirjailija Kjell Westön kanssa ruotsinkielistä kirjallisuuslehteä, mutta lähti sitten puoleksi vuodeksi Tukholmaan opiskelemaan kirjoittamista. Siellä Monika oppi kysymään itseltään: Mikä ajaa minut kirjoittamaan? Hän ymmärsi, että piti kirjoittaa juuri siitä.\nMonika sai kustannussopimuksen, ja pian ilmestyivät novellikokoelmat Sham ja Patricia. Niissä hän tahtoi olla älykäs ja analyyttinen kirjailija.\n”Sitten menin Outi Nyytäjän dramaturgiakurssille. Vasta siellä opin, että pitää tarttua sellaisiin asioihin, jotka saivat sydämen pomppimaan. Sitten täytyy kirjoittaa kuin pieni eläin.”\nMonika alkoi kirjoittaa eläimellisellä intohimolla. Syntyi ensimmäinen romaani, Ihanat naiset rannalla. Kun se ilmestyi vuonna 1994, Monikasta tuli koko kansan tuntema kirjailija.\n3. Äiti veti suruunsa\nSaikaan, kun Monika paistatteli julkisuudessa kirjailijana ja ravasi Ruotsissa kertomassa ensimmäisestä romaanistaan, hänen isänsä sairastui aivoverenvuotoon. Monika palasi saman tien kotiin, liian myöhään. Isä oli vaipunut koomaan ja kuoli pian.\n”Vanhempani olivat hyvin läheisiä keskenään. Äiti ja isä olivat olleet aina tiivis pari, ja siskoni kanssa me olimme pari. Kun isä kuoli, äiti romahti.”\nMonika viihtyy hyvin maalla. Hänen naapurissaan on pienviljelijöitä ja herraskartanoita. Kauriit\nloikkivat pihalla, ja villit kissat pyrkivät kotiin sisään. Töitä Monika tekee Tammisaaressa, jossa hänellä on oma ”konttori”.\nKoska äiti asui Kirkkonummen maaseudulla isossa talossa ilman autoa eikä pärjännyt yksin, Monikasta tuli äidin ”huoltaja”. Hän muutti äidin luo.\nMonika kuvitteli, että äidillä ja hänellä oli ihan hyvä suhde, kaverillinen. Hän ajatteli, että he selviäisivät.\n”Äiti kuitenkin suri niin paljon, että mistään ei tullut mitään.”\nÄiti veti Monikan mukaan omaan suruunsa, eikä Monika voinut itse surra isäänsä lainkaan. Kaikki huomio meni äitiin.\n”Suhteemme muuttui mahdottomaksi. Ainoa hetki, jolloin meillä meni hyvin, oli se, kun tartuimme viinipulloon ja joimme yhdessä.”\nMonika Fagerholm loi alkoholin avulla romaaneja. Hän luuli, että kun viina jää, luovuus katoaa. Hän lopetti juomisen silti.\nMonika asui äitinsä kanssa useamman vuoden. Sinä aikana äiti ei toipunut isän kuolemasta lainkaan. Hän oli masentunut päivästä toiseen.\n”Tuo aika on muistoissani hyvin ristiriitainen. Kiersin maailmalla menestyneenä kirjailijana, mutta kotona kaikki oli toisin. Siellä minua odotti joka kerta itkevä ja terapian tarpeessa oleva äiti.”\nLopulta Monika muutti takaisin Helsinkiin, pois äidin luota. Äiti kuoli kuusi vuotta isän menehtymisen jälkeen.\n4. Rakas eri maailmasta\nKun Monikan toinen romaani Diva oli ilmestynyt 1998, hän sai stipendin ja pääsi asumaan kolmeksi vuodeksi Tammisaareen taiteilijahuvilaan. Sen talonmiehenä toimi Hilding Nylund, joka oli aiemmin työskennellyt niin merimiehenä, mielisairaanhoitajana kuin talonrakentajanakin.\nMonika ja Hilding ystävystyivät saman tien. He alkoivat ajella Hildingin pakettiautolla ympäri Läntistä Uuttamaata. Stereoissa soi ruotsalainen tanssibändimusiikki, tunnelma oli hauska.\n”Hilding oli niin avoin ja vapautunut. Se teki vaikutuksen.”\nMonika meni naimisiin itseään 13 vuotta vanhemman Hilding Nylundin kanssa vuonna 2008. Häät järjestettiin kodin lähellä sijaitsevassa Tenholan kirkossa.\nMonika itse ei ollut sujut itsensä kanssa. Hän joi yhä, mutta peitteli juomista taitavasti, vaikka oli aamukymmeneen mennessä vetänyt jo pullollisen valkoviiniä.\nHilding ei sanonut asiasta mitään. Hän oli entinen alkoholisti.\nKaikesta huolimatta Monika ja Hilding viihtyivät hyvin yhdessä. He muuttivat yhteen ja rakensivat talon Tenholaan. Häitä vietettiin paikallisessa kirkossa kahdeksan vuoden yhteiselon jälkeen.\nEnsimmäistä kertaa aikuisiällä Monikan arki on hyvää. Ja ensimmäistä kertaa hänellä on vierellään ihminen, jonka kanssa on hyvä olla yhdessä.\n”Minä kirjoitan kirjoja ja Hilding rakentaa taloja. Emme ymmärrä toistemme tekemisistä mitään, mutta se ei haittaa. Päinvastoin: kun olen kotona, olen ihan jotain muuta kuin kirjailija Monika Fagerholm.”\n5. Löytyi suurempi voima\nKun Monika vuonna 2002 heräsi mökillään aamulla, hän ei heti tarttunutkaan pulloon. Hän soitti ystävälleen. Tämä huomasi heti, että kaikki ei ollut hyvin. Monika myönsi juoneensa äidin kuoleman takia.\nVielä tässä vaiheessa Monika uskotteli, että kyllä hän pärjäisi. Ystävä väitti vastaan. Hän sanoi, että voisi pyytää lääkäriystäväänsä kirjoittamaan Monikalle Antabus-reseptin.\n”Olin siinä vaiheessa jo monta kerta yrittänyt lopettaa juomisen Antabuksen avulla, mutta en ollut onnistunut. Sain sanottua ystävälleni, että nyt en pärjää.”\nKun puhelu päättyi, Monika meni polvilleen lattialle ja rukoili. Hän oli ollut aiemmin rationaalinen ihminen, joka ei uskonut Jumalaan, mutta nyt hänelle tuli tarve turvautua rukoiluun.\n”Sanoin vain, että ota tämä pois minusta. Sitten nousin ylös. Yllätyksekseni tunsin, että se jokin otettiin minulta pois.”\nMonika palkittiin huhtikuussa Ruotsissa akatemian kirjallisuuspalkinnolla. Tilaisuus oli juhlava, ja Monika piti siellä puheen. Vaikka juhlissa oli kivaa, Monikasta on taas mukavaa olla kotona omassa arjessaan.\nSeuraavina päivinä Monika söi Antabusta eikä enää himoinnut viinaa. Hän onnistui lopettamaan juomisen.\nMonika ei vieläkään käsitä, mitä hänelle tapahtui sinä aamuna. Mutta nyt hän uskoo johonkin suurempaan.\n”Uskosta on vaikea puhua. Minulle se on käytännöllistä olemista. En edes halua analysoida enempää. Tiedän, että ulkopuolella on jotakin. En ole enää yksin tässä maailmassa.”\nMonikan tunteet ovat nyt auki. Poissa on se ihminen, joka oli muuttunut alkoholin myötä kylmäksi. Myös arki on parempaa. Monika ei enää tarvitse alkoholia kyetäkseen kirjoittamaan. Hän osaa olla avoin muutenkin.\nMonika ja Hilding eivät juuri puhu niistä ajoista, jolloin he joivat tahoillaan. Joskus aamuisin he toteavat, miten ihanaa elämä on, kun ei enää herää krapulaan. Kun ei tarvitse lähteä ensitöikseen ostamaan loiventavaa kaljaa.\nVarttuneempi pari Ari, 65, ja Maija, 65: ”Ensin ihastutaan, sitten rakastutaan”\nSyntynyt: 26.2.1961 Helsingissä.\nPerhe: Aviopuoliso huoltomies. Hilding Nylund.\nTeos: Läpimurtoteos Ihanat naiset rannalla 1994. Diva 1998, Amerikkalainen tyttö 2005, Säihkenäyttämö 2009 ja Lola ylösalaisin 2012.\nAjankohtaista: Keväällä 2016 myönnettiin Ruotsin akatemian pohjoismainen kirjallisuuspalkinto, jota kutsutaan myös nimellä Lilla Nobel -priset.\nKommentoi juttua: Kirjailija Monika Fagerholm: ”Kolmas rakkaus yllätti”


Kannattava ruokintaratkaisu mittatilaustyönä. Suomen Rehun räätälöitävät Pekoni-kasvatustäysrehut - PDF\nDownload "Kannattava ruokintaratkaisu mittatilaustyönä. Suomen Rehun räätälöitävät Pekoni-kasvatustäysrehut"\n1 Kannattava ruokintaratkaisu mittatilaustyönä Suomen Rehun räätälöitävät Pekoni-kasvatustäysrehut\n2 Räätälöidyllä ruokinnalla tehokasta ja taloudellista kasvua Sikojen ruokinnassa on tärkeää varmistaa optimaalinen ravintoaineiden saanti eri tuotantovaiheissa. Sika hyötyy kasvuvaiheensa mukaisesta ruokinnasta. Lisäksi tarpeen mukaan räätälöity ruokinta on taloudellisesti kannattavaa se tehostaa tilasi tuotantoa. Suomen Rehun Pekoni-kasvatustäysrehusarja on jatkuvan tutkimustyön tuloksena kehitetty kokonaisuus, joka vastaa nykylihasikalan tarpeisiin. Koska jokainen tila on erilainen, räätälöimme Pekoni-kasvatustäysrehuista ruokintaratkaisun, joka sopii juuri Sinun tilallesi parhaiten ja tuottaa parhaat tuotantotulokset tavoitteiden mukaisesti. Onnistuneella ja tarpeenmukaisella ruokinnalla siat kasvavat nopeasti ja erinomaisella rehuhyötysuhteella hyvään laatuluokkaan. Pekonikasvatustäysrehut vastaavat nykylihasikalan tarpeisiin!\n3 Lähtökohtana tuotannon tavoitteet Lihasikojen rehustusta suunnitellessa ja kehittäessä on tärkeää tunnistaa tilan lähtötaso ja tavoitteet. Pekoni-ruokintaratkaisussa huomioitavat asiat Lihasiantuotannon taloudellinen tulos muodostuu monesta tekijästä. Ruokintaratkaisujen lisäksi myös päiväkasvu, lihaprosentti, teuraspaino, painohajonta, tilan olosuhteet ja eläinaines vaikuttavat tulokseen. Kun tuotannon tavoitteena on erinomainen kasvu, rehuhyötysuhde ja lihaprosentti, kannattavin vaihtoehto on monivaiheruokinta väkevillä rehuilla. Hyvällä kasvulla saadaan aikaan taloudellisesti kannattava, hyvä kiertonopeus. Pekoni-ruokintaratkaisussa huomioidaan mm. sikojen perimä ja terveys, kasvatusolosuhteet sekä kasvun eri vaiheet. Kolmen/neljän rehun monivaiheruokinnalla saavutetaan useimmiten paremmat tuotantotulokset kuin yksi- tai kaksivaiheruokinnalla. Tarpeenmukaisella ruokinnalla vähennetään myös päästöjä, sillä silloin sika saa kasvuvaiheensa mukaisesti typpeä ja fosforia, eivätkä ne erity virtsaan. Kerro meille tavoitteesi, me räätälöimme ratkaisun. Tarpeenmukaisella ruokinnalla hyödynnät tuotantopanokset tehokkaasti Maittavat rehut > hyvä syönti Hyvä kasvu ja ruhon laatu > enemmän tuloja Hyödynnetään eläimessä oleva kasvupotentiaali > panokset kasvuun, ei lantaan Vähemmän typpi- ja fosforipäästöjä > ympäristöystävällisempi tuotanto\n4 Alkukasvatus määrää potentiaalin Tehokkaalla alkukasvatuksella enemmän euroja taskuun! Tehokas alku ei ole loppukasvusta pois, vaan päinvastoin. Mitä parempi alkukasvu on, sitä paremmat ovat mahdollisuudet lisäkasvulle myöhemmässä kasvatusvaiheessa. Alkukasvatusvaiheessa sika kasvaa hyvällä rehuhyötysuhteella, ja silloin kaikki potentiaali kannattaa käyttää hyväksi. Onnistuneella rehustuksella saadaan hyvä startti. Alussa tarvitaan paljon valkuaista ja energiaa. Täysrehuista sika saa riittävästi energiaa kasvuunsa, mikä on usein vaikeaa saavuttaa kotoisilla seoksilla. Myös aminohappojen keskinäiset suhteet ja määrä vaikuttavat kasvunopeuteen ja rehuhyötysuhteeseen. Tämä on otettu huomioon Suomen Rehun Pekoni-ruokintaratkaisuissa. Tehokkaalla kasvulla lisää kiertonopeutta Hyvä kasvunopeus heti porsaan vieroituksen jälkeen nopeuttaa merkittävästi lihasian teuraspainon saavuttamista. Tämä kasvu kannattaa hyödyntää etenkin yhdistelmäsikaloissa, joissa koko kasvuketju on tilan hallinnassa. Tehokas alkukasvu lisää kiertonopeutta ja vähentää ruokintapäivien lukumäärää loppukasvatusvaiheessa, mikä puolestaan tuo säästöä rehukustannuksissa. Eli enemmän euroja taskuun! Keski- ja loppukasvatus: sikana lisää lihaa Lihasian rehunkulutus on suurinta loppukasvatusvaiheessa. Koska loppukasvatusvaiheen rehustus vaikuttaa oleellisesti kokonaisrehustuskustannukseen ja tuotannon taloudelliseen tulokseen, on sikaa tärkeää ruokkia tarpeen mukaan. Lihasian keskikasvatusvaiheessa rasvanmuodostus alkaa lisääntyä. Sika rasvoittuu, jos energiaa on valkuaiseen nähden liikaa. Jos valkuaista taas on liikaa suhteessa energiaan, sika ei kasvata optimaalisesti lihasta. Rehun ylimääräinen valkuainen erittyy virtsaan typpiyhdisteinä, jotka lisäävät sikalan ammoniakkimäärää. Valkuaisen erittyminen virtsaan kuluttaa myös energiaa, jolloin sitä jää vähemmän sian kasvuun. Kasvu g/pv 0 8 pv vieroituksen jälkeen Onnistunut ruokintaratkaisu Pekoni-kasvatustäysrehuilla varmistaa hyvän kasvun ja rehuhyötysuhteen myös loppukasvatusvaiheessa. Tarpeenmukaisella ruokinnalla saadaan aikaan hyvälaatuinen ruho.\n5 Terve suolisto tasainen kasvu Sian suolistoterveydellä ja kasvumahdollisuuksilla on selvä yhteys. Hyvä suolistomikrobisto rakentuu jo porsasaikana, mutta se vaikuttaa myös lihasian kasvuun merkittävästi. MBI:n ja lihasian kasvun välillä on tutkitusti positiivinen yhteys; mitä korkeampi indeksi on, eli mitä enemmän hyödyllisiä bakteereja on suhteessa haitallisiin, sitä parempi porsaan kasvu on. Kun suolen pinnalla on paljon hyödyllisiä bakteereita, kuten lactobacillus- ja bifidococcus-suvun mikrobeja, haitallisiksi luokitelluille bakteereille jää vähemmän tilaa. Tällöin suolen toiminta tasapainottuu ja ravintoaineet jäävät eläimen itsensä käyttöön. Samalla rehu hyödynnetään tehokkaammin; hyvä suolistoterveys tuottaa paremman rehuhyötysuhteen. Sian suoliston bakteerimäärään ja mikrobistokoostumukseen voidaan vaikuttaa sekä hyvällä hygienialla että oikeanlaisella ruokinnalla. Suomen Rehun ainutlaatuinen MBI Suomen Rehulla on käytössään ainutlaatuinen, patentoitu tutkimusmenetelmä, jolla suoliston bakteerimäärä voidaan laskea nopeasti, edullisesti ja luotettavasti. Mikrobitasapainoindeksi (Microbial Balance Index) eli MBI kertoo suoliston hyödyllisten ja haitallisten bakteerien suhteen. Korkea indeksiarvo kertoo siitä, että hyödyllisiä bakteereja on suolistossa enemmän kuin haitallisiksi luokiteltuja bakteereja, kuten kolibakteereja ja klostrideja. Tällöin sian kasvumahdollisuudet ovat hyvät. MBI on Suomen Rehun tuotekehityksen apuvälineenä rehujen suunnittelussa. Kasvatustäysrehuihin onkin pystytty valitsemaan kasvua tukevat elementit ja raaka-ainesuhteet. Mahan terveyden vaikutukset Suolen toiminnan lisäksi myös mahan terveydellä on merkitystä sian kasvulle. Pekoni-kasvatustäysrehujen koostumus on suunniteltu niin, että se ehkäisisi mahahaavan kehittymistä. Kasvatustäysrehujen sisältämä erikoisjauhettu VALSvilja tukee tutkitusti mahalaukun terveyttä. Pekonitäysrehuilla myös maha voi hyvin!\n6 Huomioi ruokinnassa sukupuoli ja syöntikyky Siat ovat yksilöitä, joiden lihaksen kasvussa ja syöntikyvyssä on eroja. Sian kasvun ja syöntikyvyn perustana ovat sen perimä ja sukupuoli. Parhaimmat tuotantotulokset saavutetaan, kun porsaat lajitellaan koon, sukupuolen ja syöntikyvyn mukaan ja kasvatetaan lajittelun mukaan. Suomalaisten sikarotujen lihaksen kasvukyky on hyvä. Se on huipussaan noin 60 kg:n painossa, jonka jälkeen lihaksen kasvukyky alkaa laskea. Syöntikyvyssä yksilöiden väliset erot ovat usein suurempia kuin rotujen väliset erot, mutta monirotuisilla sioilla on todettu olevan pääsääntöisesti parempi syöntikyky. Sikaerän tasalaatuisuuden edistämiseksi siat kannattaa ryhmitellä syöntikyvyn lisäksi myös sukupuolen mukaan. Imisät ja leikot Karjut kasvattavat tehokkaimmin lihasmassaa. Heikoimmin rehun ravintoaineita hyödyntävät leikot, sillä ne rasvoittuvat helposti. Leikot syövät ja kasvavat nopeammin kuin karjut ja imisät. Imisät voidaan ruokkia vapaammin ja väkevämmillä rehuilla kuin leikot, sillä ne pystyvät hyödyntämään rehusta saatavaa energiaa, valkuaista ja aminohappoja paremmin. Sukupuolierottelu parantaa kasvatuksen kannattavuutta.\n7 Pekoni-kasvatustäysrehuista Suomessa lihasioille käytetään yleisimmin yksi- ja kaksivaiheruokintaa. Sian eri kasvuvaiheita mukailee parhaiten monivaiheruokintaratkaisu. Pekoni-kasvatustäysrehusarjassa ruokintavaihtoehtoja on useita: tilan tarpeiden ja tavoitteiden mukaan. Laadukkaat Pekoni-kasvatustäysrehut ovat maittavia ja hyviä tekniseltä laadultaan. Kasvatustäysrehuissa käytetty pieni raekoko sopii erinomaisesti myös liemiruokintalaitteisiin; hyvin veteen liukenevasta pikkurakeesta saadaan nopeasti tasalaatuinen seos.\n8 räätälöity ruokintaratkaisu Panostus kannattaa! mitä suurempi alkupaino, sitä parempi lisäkasvu mitä parempi lisäkasvu, sitä enemmän euroja mitä parempi teurasprosentti, sitä parempi lihaprosentti mitä parempi lihaprosentti, sitä enemmän euroja! Aseta kasvutavoitteet ja mittaa niiden saavuttamista. Suomen Rehun ruokintaratkaisut elävät tilasi mukana! Käy sivuilla > Kotieläin > Sika > Lihasiat > Rehusuosittelija testaamassa, mitä rehuja Suomen Rehun rehusuosittelija Sinun sioillesi suosittelee. Katso -sivuilta rehusuosittelijaa!\n9 Sikakaan ei elä yksin ruoasta Vaikka lihasian kasvun perustana ovat perimä ja sukupuoli, myös ympäristötekijöillä on sian kehitykselle huomattava vaikutus. Olosuhteista sian kasvuun vaikuttavat sikalan lämpötila, ryhmäkoot, vedensaanti sekä esimerkiksi mahdollinen veto. Heikoissa oloissa kasvava sika ei pysty hyödyntämään kaikkea kasvukykyään. Väkevissä rehuissa on huonokuntoiselle sialle liikaa ravintoaineita, jotka kertyvät helposti rasvaksi tai poistuvat hyödyttöminä elimistöstä. Ruhon laatu ja rehuhyötysuhde heikkenevät, kun osa ravintoaineista erittyy virtsaan tai lantaan. Muista hoitaa sairas sika välittömästi, ja huolehdi siitä, että se saa tarpeeksi lämpöä ja vettä. Myös terve sika vaatii paljon vettä sekä kuivikkeita, joista on hyötyä etenkin stressitilanteissa. Silloin tervekin sika tarvitsee enemmän lämpöä, sillä se saattaa helpommin kylmettyä ja sairastua ripuliin. Muistilista sikalan hoitajalle: Huolehdi oikeanlaisesta ravinnonsaannista, jotta sika pysyy hyvinvoivana. Tarkista vedenantolaitteet säännöllisin väliajoin. Kaikkien sikojen tulee yltää juomaan, ja veden virtauksen tulee olla noin 1,5 l/min. Muista riittävä lämpö varsinkin muutosten aikana ja sairaille sioille. Tarkista, ettei etenkään sairas sika saa vetoa, mutta huolehdi hyvästä ilmanvaihdosta, jotta karsinat pysyvät kuivina. Vaihda huonokuntoiset ritilät, etteivät siat loukkaa jalkojaan niihin. Anna sioille kuivikkeita; ne lieventävät stressiä ja vähentävät hännänpurentaa. Jos sioilla ilmenee merkkejä hännänpurennasta, rauhoita tilanne Pekoni Breakilla.\n10 Onnistutaan yhdessä! Onnistuneesta ruokinnasta menestyvä tila tunnetaan. Olemme täysillä mukana, kun haluat rakentaa sikatilallesi parhaiten sopivaa ja kaikki kasvuvaiheet huomioonottavaa ruokintaohjelmaa. Edistetään kotieläintuotantoa yhdessä: tavoitteena turvallinen hyvinvointi kaikille osapuolille! Kehitämme jatkuvasti tuotteita ja palveluita, jotka auttavat Sinua päivittäisessä työssäsi sekä tavoitteiden saavuttamisessa. Suunnittelemme kokonaisvaltaiset ruokintaratkaisut aina tilan lähtökohdista, tavoitteet ja tarpeet huomioiden. Ota yhteyttä paikalliseen rehumyyjääsi ja tee treffit. Yhdessä on helpompi yrittää. tietoa ruokinnasta, hoidosta ja eläinterveydestä sekä Suomen Rehun kehittämät ruokintaohjelmat. tutustu Suomen Rehun tuotteisiin netissä. Myös rehumyyjien yhteystiedot löydät täältä. SUOMEN REHU OY Upseerinkatu 1, PL 401, Espoo Puh Suomen Rehu Oy 2007


Vesijohtovettä ei saa käyttää Pyhännän keskustassa - Kotimaa | HS.fi\nVesijohtovettä ei saa käyttää Pyhännän keskustassa\nPyhäntä. Vesijohtoveden käyttö kiellettiin lipeän takia torstaina Pyhännän kirkonkylällä Pohjois-Pohjanmaalla. Vettä ei saa juoda eikä käyttää pesuvetenä. Muualla Pyhännän alueella vesi on juomakelpoista. Vesijohtoja huuhdotaan ainakin perjantaiaamuun asti.


Näkökulma: Näin HJK:n ensi kauden joukkue rakentuu\nJUURI NYTVenäjällä rallissa uskomaton kaaos! Video: neljä autoa kolaroi samaan kasaan, kuusi mutkasta ulos\nNäin HJK:n ensi kauden joukkue rakentuu\n12.12.2014 klo 9:40\nHJK pelasi unohtumattoman kauden. Menestys voi jatkua, jos Anthony Annanin kaltaiset pelaajat jatkavat, kirjoittaa Ilkka Laitinen.\nAnthony Annan kiitti HJK:n faneja Markus Heikkinen tukenaan. Nämä saattoivat olla myös hyvästit. JUSSI ESKOLA\nJoulukuussa 1998 Kaiserslautern murjoi HJK:n 5–2 Mestarien liigan lohkovaiheen päätöspäivänä. Syyskuun lopussa HJK oli vienyt Kaiserslauternia korvasta Olympiastadionilla mutta juuttunut nolla-nollaan.\nNyt trendi oli päinvastainen.\nJatkopaikasta loppuun asti taistellut HJK loi eilen enemmän hyviä maalipaikkoja kuin kolmessa edellisessä tappio-ottelussa yhteensä. Marraskuun lopun mutavellipeli Malmöa vastaan näytti hyötynsä. Brugge oli voitettavissa pehmeällä kentällä toisin kuin Helsingissä lokakuun alussa.\nAnthony Annan kuului huippuvuosinaan maailmanluokkaan pelipaikallaan. On lohdullista, että hänenkin puutteensa ovat suunnilleen samat kuin nousevilla suomalaisilla keskikentän pohjapelaajilla.\nHuono laukaus ja keskikertainen pitkä syöttö.\nRasmus Schüller tarjosi Annanille unelmapaikan, mutta potku oli pehmoinen.\nSchülleristä saattaa tulla uran edetessä puolustava keskikeskikenttäpelaaja. Hänen pitkä syöttönsä on kunnossa, ja tarkasta laukauksestakin on näyttöä.\nSchüller pohjusti HJK:n tasoituksen katkollaan ja oivaltavalla syötöllään. Olisipa hän ollut mukana jo Kööpenhaminassa syyskuussa.\nPäävalmentaja Mika Lehkosuo on tehnyt komeaa jälkeä HJK:ssa alle kahdeksassa kuukaudessa. Hän tuli HJK:hon hetkellä, jolloin Hakan keskenkuntoinen Venance Zeze pyöritti Gideon Baah’ta vappuna Tehtaan kentällä Suomen cupissa. Nyt Baah on noussut vaikeuksien kautta HJK:n kuumimmaksi pelaajaksi.\nPelaaja-aines on seuran ehkä kaikkien aikojen laadukkainta ja ainakin monipuolisinta ja syvintä. Tämä ei vielä takaa mitään. Lehkosuo joutui rakentamaan aloituskokoonpanoaan monta kertaa uudelleen. Miehiä meni ja tuli. Kilpailua riitti, ja kilpailu jalosti.\nHJK kaatoi Torinon ilman Markus Heikkistä ja Teemu Tainiota. Heikkinen sairastui ottelupäivänä.\nFC København taipui Soneralla, vaikka HJK:lta puuttui seuran viime vuosien paras pelaaja Demba Savage, pelikieltoa kärsinyt Annan ja vahvan kauden pelannut Veli Lampi.\nEilen Savagea olisi tarvittu kipeästi. Häntä ei pystytty korvaamaan.\nJossittelemistakin jäi tietysti.\nAlle neljästä kuukaudesta satatuhatta tienannut Aristidé Bancé olisi ollut ilmaisena pelaajakin yksi Veikkausliigan kaikkien aikojen huonoimmista ulkomaalaishankinnoista. Vielä Parkenilla FCK:n kyydissä näytti, että Bancéssa voisi olla jotakin. Ei ollut muuta kuin hyvä ansioluettelo.\nMacoumba Kandji olisi saattanut tehdä Parkenilla maalin Tainion ensi minuuttien loistosyötöstä. Bancé ei saanut aikaiseksi edes laukausta.\nBaah sai tilaisuutensa Eurooppa-liigassa yhtä ottelua liian myöhään, koska näytöt olivat vaisut ja itseluottamus hutera. Seuraavassa pelissä Bruggea vastaan Baah käytti tilaisuuden ja palasi tasolleen.\nToimitusjohtaja Aki Riihilahden mukaan HJK:lla on 17 sopimusta ensi kaudeksi ja lisäksi neuvotteluyhteys monen sopimuksettoman kanssa.\nMaalivahti Saku-Pekka Sahlgrenin tulo HJK:hon on ollut käytännössä selvää toissa viikon maanantaista lähtien. Sahlgren harjoitteli silloin HJK:n kanssa ja teki vaikutuksen maalivahtivalmentaja Ville Walléniin, joka toki tuntee miehen aiemmilta vuosilta.\nRoPS:ssa huippukauden pelanneen Sahlgrenin fyysiset ominaisuudet ovat suomalaisittain ylivertaiset. Ykkösmaalivahdin paikkaa ei kuitenkaan anneta, se otetaan. Sahlgren saanee keväällä kilpailijakseen maalivahdin ulkomailta.\nHJK:n puolustus on kunnossa. Koko linja jatkaa. Heikkisen ympärille voi rakentaa. Hän nousi tällä kaudella vähintään Savagen tasolle HJK:n tärkeimpänä pelaajana.\nPuolustajista Baah’lla lienee kysyntää, mutta HJK:sta ei niin vain lähdetä. Viime vuosina ostajaehdokkaan ja myyjän näkemykset ovat olleet kaukana toisistaan.\nKeskikenttämiehistä Schüllerin, Robin Lodin, Savagen ja Nikolai Alhon sopimukset jatkuvat. Jokainen haluaa tietenkin urallaan eteenpäin. Schüller siirtyisi nyt varmasti, jos olisi saanut pelata ehjän kauden. Eilinen väkevä näyttö ei välttämättä riitä.\nLodin lähtö lienee lähimpänä. Savagella alkaa olla ikää, eikä Alhon aika välttämättä ole vielä.\nMatti Klinga tuo kilpailua keskikentälle. Fredrik Lassas miettii seuraavaa siirtoaan. Annanin HJK tahtoo tietenkin pitää, mutta helppoa se ei ole.\nHJK:lla ei ole yhtään hyökkääjää. Hankinnoilla ei ole kiire, vaikka seuraava virallinen ottelu, liigacupin avaus, pelataan jo runsaan kuukauden kuluttua.\nRiihilahti ja urheilujohtaja Tuomo Saarnio kävivät jokin aika sitten Japanissa. Pelaajia lienee luvassa, vaikka Riihilahti on puhunut mahdollisista kaneista hatussa.\nJapanilaiset kanit olisivat lähes varmasti parempia hankintoja kuin Bancé ja Oussou Konan.


SuomiRäpin Vuohet -konsepti jatkuu taas – nämä levyt ovat juontajien omat valinnat | Klangi\nSuomiRäpin Aleksi Korpijaakko ja Ville Tanskanen ovat palanneet työpaikalleen Kaapelitehtaan tiloihin.\nSuomiRäp-radiokanavan juontajakaksikko palasi lomilta.\nElokuu on täällä, eikä puhe ole tällä kertaa Junon, Nopsajalan ja Jonas W. Karlssonin muodostamasta kokoonpanosta. Helteinen heinäkuu on ohi ja sehän tarkoittaa sitä, että monilla on edessä totuttautuminen takaisin arkeen kesälomien päättyessä.\nLomalta sorvin ääriin palanneiden joukkoon lukeutuvat SuomiRäp-radiokanavan juontajat Ville Tanskanen ja Aleksi Korpijaakko. Samalla paluun tekee pienen breikin jälkeen Suomiräpin Vuohet -konsepti, jossa esitellään joka viikko jokin kuuntelijoiden äänestämistä suomirap-klassikoista.\nKaikkien aikojen parhaimpien suomirap-albumien etsintä alkoi jo viime marraskuussa, ja maaliskuusta alkaen niitä on ehditty käsittelemään toistakymmentä kappaletta. Mukaan on mahtunut levyjä niin pienen piirin underground-julkaisuja kuin moninkertaista platinaa myyneitä valtavirran ilmiöitä.\nNyt kun kaksikko on palannut radiotaajuuksille onkin hyvä hetki tarkistaa miten homma etenee. Luonnollisesti kaksikolta piti tentata myös ajatukset konseptin yhteydessä tippuneesta uutispommista sekä heidän henkilökohtaiset vuohensa.\nMiten SuomiRäp-kanavan toiminta on teidän näkökulmasta lähtenyt liikkeelle, ilmeisesti jengi on löytänyt taajuudelle?\nVILLE: Ollaan saatu tämä kyllä rullaamaan mun mielestä aika hyvin, varsinkin näin pienellä rosterilla. Meitä on vain kaksi juontajaa hommissa, niin kädet on aika täynnä, mutta onneksi ollaan molemmat oma aikamme marinoiduttu vanhalla Bassoradiolla. Sieltä sai kyllä eväät selviytyä missä vaan, vaikka Selviytyjissä. Kuulijat on ihan kivasti löytäneet meidän kanavan! Se on aina paras palaute ja tietenkin tuntuu tosi hyvältä. Kovasti on tehty töitä ja paljon on vielä edessä. Selkeästi räppi maistuu ja tämmöiselle kanavalle on kysyntää. Muikkarina kaikille et meitä voi kuunnella myös netistä.\nALEKSI: Meille aina välillä näytellään jotain käppyröitä et paljon siel jengiä oikeen viikkotasolla luuraa nii ei kyl voi olla muutaku tosi tyytis et kuinka nopee jengi on taajuuksille löytäny. Ei sitä kyl kuitenkaan silloin mieti ku kopis on, et ketkä ja kuinka moni sen kuulee, sitä vaa papattaa siel menee.\nLaitoitte viime vuonna tulille tällaisen konseptin kuin Suomiräpin Vuohet, millaisen vastaanoton se on saanut?\nVILLE: Kyllä se on suureksi osaksi sellaista nostalgiahenkistä fiilistelyä mitä meille tulee. Lisäksi ollaan saatu artisteja itse kertomaan heidän levyistä, niin niitä juttuja ihmiset on odottaneet. Ne on itsestäkin tosi mielenkiintoisia. Siistiä että artistit itse ovat halunneet lähteä tähän mukaan. Lisäksi jengi tuntuu olevan fiiliksissä siitä että nyt on ylipäätään radio jossa soitetaan esimerkiksi vanhoja kassuja tai levyjä, joita ei ihan hirveästi soiteta tai edes ole soitettu missään.\nALEKSI: Vuohet on ollu meillä mielessä oikeastaan heti kanavan synnystä lähtien et jotain tällasta halutaan tehdä. Yllättävän hyvin jengi jo alkumetreillä kävi äänestämässä. Tosi paljon erilaisia levyjä mikä on vaan hyvä asia.\nOnko mikään tähänastisista vuohista herättänyt kuuntelijoissa poikkeuksellisen paljon tunteita?\nVILLE: Kyllä se oli ehdottomasti Ruudolfin Vaimo ja siihen liittyneet uutiset. Tosiaan kun yritettiin tavoitella Ruudolfia kertomaan levystä, niin hän kohteliaasti kieltäytyi haastattelusta, mutta antoi meille luvan kertoa uransa päätöksestä radiossa. Juttu arvatenkin levisi isosti ja teki siitä viikosta jotenkin erityisen. Jengi laitto kaihoisaa viestiä siihen liittyen.\nALEKSI: Yllättävän maltilla jengi ottanut tähänastiset vuohet. On sieltä tulossa myös sellasia levyjä, joiden soittaminen radiossa 2021 aiheuttaa vähän korvien punoitusta, mut aika lepposasti menny so far.\nTartutaan hetkeksi tuohon Ruudolfin lopettamiseen: miltä tuntui kuulla ensimmäisenä asiasta niin sanotusti suoraan hevosen (tai tässä tapauksessa vuohen) suusta? Osasitteko odottaa tällaista ennen yhteydenottoa tai tiedon aiheuttamaa lumipalloefektiä?\nVILLE: Kai mä olin tämmöistä hieman uumoillut kamujen kanssa, mutta kyllä se silti kaihoisalta ja yllättävältä tuntui. Jos tätä tunnetta jotenkin kuvaisi, niin siinä kulminoitui sellainen hiljainen hyväksyvä nyökkäys artistin suuntaan. Tietty osasi arvata että näin merkittävän artistin lopettaminen tulee puhkomaan jotain uutiskuplia, mutta kyllä se laajuus tietty yllätti samalla.\nALEKSI: Tulihan toi meille ihan yhtä puskista ku kaikille muille, että Rudi oli lopettanut uransa. Se meni sillee et meillä oli Suomiräpin Vuohissa käsittelyssä Rudin Vaimo ja sit otettiin häneen koodit et haluuko antaa jotain saatesanoja biiseilllä ynnä muuta sellaista ja sit out of the nowhere vastaa mailitse et Asfalttisoturi on hiljentynyt. Siisteintä ei tossa ollu musta se, et me päästiin ekana kertoo et Ruudolf on lopettanut uransa, vaan se että se levis joka paikkaan, kaikki lehdet kirjotti siitä, se oli hyvä osoitus siitä et miten paljon suomirap merkkaa jengille.\nOletteko huomanneet Vuohet-konseptissa nousseen esiin sellaisia levyjä joista olette löytäneet jotain uutta aiemmista kuunteluista huolimatta tai joiden kovuuden olitte unohtaneet? Onko kuunteluun päätynyt jopa jotain klassikoita joiden ohi olitte aiemmin nukkuneet?\nVILLE: Todellakin! Hyvistä levyistä voi löytää aina jotain uutta. Musta jokainen kuuntelukerta on omanlaisensa. Myös kuuntelun ajankohta vaikuttaa tosi paljon siihen kokemukseen. Hetki.\nToisaalta vanhoja helmiä tarkastelee nyky-minänsä silmin ja toisaalta ne aina kuljettaa niihin hetkiin, kun niitä ekoja kertoja kuunteli. Monisyinen asia kuin sipuli. Toki vaikka tehdään tätä hommaa duuniksemme, niin aina siellä joitain helmiä on jäänyt omasta tutkasta, tai joitain uusia biisejä tulee vastaan.\nNiihin on aina kiva tutustua. Mutta esimerkiksi DJ Kridlokkin Mutsia oli siisti avata radiossa uudestaan. Siihen sai taas lisää syvyyttä ja kosketuspintaa. Kova että joku oli myös tehnyt gradun Kridlokkin lyriikoista.\nALEKSI: Kyl mun täytyy myöntää et yllätti, et kuinka paljon vanhaa kamaa jengi on tolle listalle äänestäny. Kyl kaikki lätyt tuolla on enemmän tai vähemmän tuttuja, mut silti skaala on ja tulee olemaan tosi laaja.\nMitkä levyt ovat teidän omakohtaiset ”vuohet” ja miksi? Heitetään pallo ensin Villelle.\nVILLE: Huh. Voisin kertoa tästä aika pitkästi, mutta en tiedä paljon meille on varattu palstatilaa niin koitan pitää tän lyhyenä. Mun on tosi vaikea nostaa yhtä ylitse muiden suosikkien, koska erilaiset kokonaisuudet puhuttelee niin eri tavoin. Silti yksi tärkeimmistä: Serkkupojat – Tulitus, tilitys, tiputus.\nOltiin kympillä ja saatiin hengata kaverin siskon kotona. Se oli aina jossain, niin meillä oli siellä käytännössä oma kämppä.\nEräs päivä sitten koluttiin siellä levyhyllyä ja sieltä löyty tämä levy.\nSerkkupojat iski aika nopeesti. Koko levyn maailma oli niin mielenkiintoinen ja erilainen, että siitä muodostui nopeasti soundtrack noille ajoille.\nEnsinnäkin tykkään hyvistä introista. Niillä on todella tärkeä rooli levykokonaisuuksilla. Ne vaikuttaa koko kuuntelukokemukseen. Tällä levyllä on musta yks kaikkien aikojen kovimmista introista, se se se:ssä on jotain hypnoottista. Edelleen ujutan sitä mielellään illanviettoihin tai vaikka DJ-setteihin.\nSe imaisee kivasti mukaan levyn maailmaan ja avaa ovet Pidemmän päälle -kappaleelle, jonka kumea alkutuotanto valtaa tilan kuin aavemaisen laivan sumutorvi iltaähämärässä. Soundi vyöryy päälle. Viimeistään tässä välissä tulee selväksi millaisissa tunnelmissa levyllä liikutaan. Sumu, utu ja sähkö. Tässä levyssä kiteytyy sellainen tietynlainen kaiho, niin räpeissä kun soundissakin, mistä pidin ja pidän edelleen ton ajan suomalaisessa räpissä. Kun RoopeK aloittaa räppäämään ”mä katon tyhjään paperiin ja toivon olisipa paremmin…” niin mulla tulee edelleen siitä kylmikset. Jotenkin itselle tää kokonaisuus vaan kolahti todella paljon. Tää on niin syvällinen levy mielenmaisemaltaan ja ajatuksiltaan mitä se tarjoaa, että voisin puhua tästä aika pitkään. Tosi samaistuttavia juttuja löytyy ja tietenkin myös paljon Murmurecordings-mystiikkaa. Se oli iso osa viehätystä.\nEi tätä hirveän monet siihen aikaan diggailleet niin isosti, joten tästä tuli aika nopeasti sellainen oman itsen juttu.\nRäpeissä pohditaan paljon ihmisyyttä ja ympäröivää maailmaa, se sopi loistavasti elämää ihmettelevälle nuorukaiselle joka etsi itseään. Tunteikasta meininkiä.\nEntä minkä albumin vuohi-statuksen Aleksi tunnustaa suoralta kädeltä?\nALEKSI: Näitä vois olla tosi monta. Tietty just joku Fintelligensin Renesanssi, se oli eka levy se mistä mun innostus kotimaiseen räppiin lähti. Mut sit toinen käänteentekevä levy mulle oli DJ Kridlokkin UG-Solo. Se liikutti jotain mun sisällä.\nJotenkin se maailma, ja se soundi resonoi tosi paljon. En mä osaa ihan sanoiks pukea mitä siinä tapahtu ku kuulin ton ekaa kertaa, mut jotain siinä tapahtu.\nMä lähdin samana vuonna reiluks puoleks vuodeks vaihtoon ku toi levy tuli ja toi oli yks muutamasta suomilevystä jota kulutin päivittäin sillä reissulla ja ehkä myös ku on puol vuotta pois himasta, pois frendien ja perheen luota, niin se kriippaaminen pimeydes tuntuukin aika todelliselta. Ehkä tosta levystä muodostu sen elämänvaiheen soundtrack.\nMillainen on erikoisin studioon saamanne viesti tai palaute, ihan siis yleisesti? Oletteko esimerkiksi onnistuneet käännyttämään jonkun ex-suomirapheitterin kanavanne kuuntelijaksi?\nVILLE: Kyllä noita ”olin aluksi hieman skeptinen mutta…” -henkisiä viestejä on joitakin tullut. Sekin on aina aika kiva palaute. Silloin on selkeästi tehty juttuja oikein. Enkä ole oikein ikinä itse ymmärtänyt ”kuuntelematta paskaa” -asennetta. Yksi mieleenpainuvimmista viesteistä on se kun eräs kuulija tarjosi sen OnlyFans-tunnareita mulle ilmaiseksi testiin, kun se kuunteli mun aamuohjelmaa jossakin jatkoilla. Harmikseni en työkiireiden vuoksi just sillon kerennyt tutustumaan kyseiseen tiliin. Olin silti otettu tästä tarjouksesta.\nALEKSI: Kun Villelle tarjottiin OnlyFans-tunnareita kokeiluun, se ei heti unohdu (naurua). Mut sillee oikeesti, ehkä yks pysäyttävimmistä viesteistä oli meidän Ystävänpäivä Spesiaali -lähetyksessä, jossa juonnettiin Villen kanssa putkeen 8 tuntia kimpas, niin sinne tuli viesti, jossa toivottiin Asan ja Anna Puun Taulua. Sitä toivo yks nainen joka omisti sen ihan hiljattain menehtyneelle kumppanilleen, se oli tosi kaunis viesti minkä se kirjotti ja veikkaan et toi viesti ei tuu välttämättä ikinä unohtuu. Oli tosi iso kunnia päästä soittaa se toive.\nSuomiRäpin taajuudet näet alta. Lisäksi kanavaa on mahdollista kuunnella RadioPlay-suoratoistopalvelun kautta.\nKategoriassa UutisetTägätty Anna Puu Asa DJ Kridlokk Fintelligens Jonas W. Karlsson Juno Murmurecordings Nopsajalka RoopeK Ruudolf Serkkupojat\nStafa ja PM lyöttäytyivät yhteen palauttamaan nettihuutelijat maan pinnalle Janne Römpötti / 2.8.2021\nPyrythekidin kakkosalbumille julkistettiin kansi Janne Römpötti / 2.8.2021


Kesätyöntekijöitä, Siipiravintola Hook (Tampere), Alen Consulting Oy\nIlmoituksen osoite: https://tyopaikat.oikotie.fi/tyopaikka/1333735\nAsiakkaamme Siipiravintola Hook on trendikäs, menestyskonseptin omaava siipiravintola joka tarjoaa asiakkailleen mm. maistuvia siipiä, hampurilaisia sekä erilaisia lisukkeita. Haemme nyt asiakkaamme Tampereen ravintolaan reippaita ja työstään kiinnostuneita\nKesäsesongin tehtäviin kuuluvat keittiön puolella ruuan esivalmistelu, kastikkeiden ja lisukkeiden valmistus sekä muut keittiön tehtävät. Salin puolella otetaan vastaan tilauksia, viedään annoksia pöytiin, hoidetaan tiskiä ja autetaan oman osaamisen mukaan.\nEtsimme iloisia ja oma-aloitteisia henkilöitä, jotka ovat valmiita tarpeen tullen myös joustamaan työajoissa ja työtehtävissä. Pystyt työskentelemään paineen alla sekä yksin että tiimissä, omistat hygieniapassin ja sinulla on jo kokemusta asiakaspalvelusta.\nKysessä on alustavasti kesätyö ja tarjolla on sekä kokoaikaisia että osa-aikaisia paikkoja, mutta kesän jälkeen on mahdollista jatkaa töitä osa-aikaisesti esimerkiksi opintojen ohella. Palkkaus on työehtosopimuksen mukainen.\nTyöt alkavat sopimuksen mukaan loppukeväästä/alkukesästä, joten ilmoitathan hakemuksessasi, mistä päivästä alkaen olet käytettävissä. Harjoitusvuoroja saattaa olla jo kevään aikana. Muista ilmoittaa myös oletko kiinnostunut keittiön vai salipuolen työtehtävistä!\nMikäli hektinen työtahti ja loistava työporukka kiinnostavat, laita viipymättä hakemuksesi ansioluettelon kera tulemaan osoitteessa https://alenconsulting.rekrytointi.com/paikat/?o=A_A&jid=358! Lisätietoja tehtävästä saat arkisin klo 8-16 välillä HR-koordinaattori Tiia Hietikolta, p. 044 740 4500.\nVantaan seurakunnat, Tikkurilan seurakunta | Julkaistu 31.10.2020\nKokkeja Ravintola Hook, Levi\nKittilä, Kuusamo, Uusimaa